บจ.ไทยไม่ได้รับผลกระทบจากการประท้วงในตะวันออกกลาง
บริษัทจดทะเบียนไทย(บจ.)ที่มีการทำธุรกิจ ในประเทศแถบตะวันออกกลาง ไม่ได้รับผลกระทบจากการประท้วงรุนแรง
3 มี.ค. 2554

บริษัทจดทะเบียนไทย(บจ.)ที่มีการทำธุรกิจ ในประเทศแถบตะวันออกกลาง ไม่ได้รับผลกระทบจากการประท้วงรุนแรง
บริษัทหลักทรัพย์โนมูระพัฒนสิน(CNS)ออกบทวิเคราะห์ภายหลังจากการประท้วงในกลุ่มประเทศตะวันออกที่นับวันจะรุนแรงมากขึ้นโดยเฉพาะการประท้วงในลิเบีย ที่ส่งผลให้ราคาน้ำมันพุ่งขึ้นอย่างรุนแรง และทำให้ให้หุ้นทั่วโลกปรับฐานจากการขายสินทรัพย์ที่มีความเสี่ยงสูงมาลงทุนในสินทรัพย์ที่มีความมั่นคง    อย่างไรก็ตามในส่วนของบริษัทจดทะเบียนไทย(บจ.)ที่มีการทำธุรกิจ ในประเทศแถบตะวันออกกลาง คาดไม่มีผลกระทบที่มีนัยยะต่อผลการดำเนินงาน   ทั้งนี้บริษัทที่มีการทำธุรกิจในตะวันออกกลางเช่น บริษัทเจริญดภคภัณฑ์อาหาร(CPF)ที่ มีการส่งออกทางอ้อมผ่านบริษัทลูกในตุรกีส่งออกไปที่ตะวันออกกลาง (คาดไม่มีผลกระทบอย่างมีนัยฯ)  บริษัทไทยยูเนียน โฟรเซ่น โปรดักส์ (TUF)ส่ง สินค้าส่งออกไปตะวันออกกลาง มียอดขายประมาณ 2% และ ส่งออกไป แอฟริกา ประมาณ 4%  ขณะที่อิตาเลียนไทย ดีเวล๊อปเมนต์( ITD) ที่ เพิ่งได้งานประมูลโครงการที่อยู่อาศัยในประเทศบาร์เรน   มูลค่าประมาณ 1.7 หมื่นล้านบาท แต่ยังไม่มีการเซ็นสัญญา ส่วนอาร์ ซี แอล (RCL) มี ปริมาณการขนส่ง ประมาณ 8% ของรายได้ จากกลุ่มประเทศตะวันออกลาง ส่วนการบินไทย(THAI) เบื้องต้นคาดมีปริมาณผู้โดยสาร น้อยกว่า  1% จากกลุ่มแอฟริกา(คาดผลกระทบโดยรวมไม่มีนัยะต่อประมาณการณ์) ด้านปูนซิเมนต์ไทย(SCC)ก็จะไม่ได้รับ คผลกระทบที่มีนัยยะต่อผลการดำเนินงาน แม้ว่าจะด้านมูลค่าการส่งออกของ ไปยังตลาด ตะวันออกกลางและแอฟฟิกา   มีมูลค่ารวมกันประมาณ  12,655.6หมื่นล้านบาท  คิดเป็น 4.2% ของยอดขายปี2553  ส่วนปตท.(PTT)  มีเงินลงทุน 25% ใน East Mediterranean Gas S.A.E. (EMG) ส่งออกหลักไปที่ Isael โดยบริษัทลูกยังไม่มีกำไร และคาดว่าจะ Break even ปี 2011 ทำให้ไม่มีผลกระทบต่อประมาณการณ์ ด้านปตท.สำรวจและผลิตปิโตรเลียม(PTTEP )ลงทุนการสำรวจขุดเจาะใน Oman 44 โครงการ ทั้งหมดคิดเป็น 3% ของรายได้ปี นี้คาดไม่มีผลต่อคาดการณ์กำไรสุทธิ ส่วนการสำรวจอื่นๆยังไม่มีรายได้รับรู้ และไทยคอม(THCOM)  มีรายได้จากตะวันออกกลาง และ แอฟริกา  คิดเป็น0.6% ของรายได้รวม